Na osnovu Odluka Vijeća Univerziteta u Sarajevu - Prirodno-matematički fakultet, broj: 01/06-2649/2-2021 od 04.11.2021. godine i broj: 01/06-2643, 2648, 2670/2-2021 od 04.11.2021. godine, Odluka Senata Univerziteta u Sarajevu, broj: 01-20-73/21 od 24.11.2021. godine i broj:01-20-72/21 od 24.11.2021. godine, raspisuje se:

**KONKURS/NATJEČAJ**

za izbor nastavnika, saradnika i višeg stručnog saradnika na

Univerziteta u Sarajevu - Prirodno-matematički fakultet

* **NASTAVNIK** u zvanje **REDOVNOG PROFESORA** za oblast: **„Fizika u obrazovanju“** na Odsjeku za fiziku Univerziteta u Sarajevu-Prirodno-matematički fakultet - 1 izvršilac sa punim radnim vremenom;
* **NASTAVNIK** u zvanje **DOCENTA** za oblast: **„Analiza“** na Odsjeku za matematiku Univerziteta u Sarajevu-Prirodno-matematički fakultet - 1 izvršilac sa punim radnim vremenom;
* **VIŠI ASISTENT** za oblasti: **„Društvena geografija“** i **„Turizam“** na Odsjeku za geografiju Univerziteta u Sarajevu-Prirodno-matematički fakultet - 1 izvršilac sa punim radnim vremenom;
* **VIŠI STRUČNI SARADNIK** za oblast **„Teorijska fizika“** na Odsjeku za fizikuUniverziteta u Sarajevu – Prirodno-matematički fakultet - 1 izvršilac sa punim radnim vremenom.

Pored općih zakonskih uvjeta, potrebno je da kandidat ispunjava uvjete utvrđene članom 96. Zakona o visokom obrazovanju ("Službene novine Kantona Sarajevo", broj: 33/17, 35/20 i 40/20), članom 194. Statuta Univerziteta u Sarajevu i članom 31. Zakona o naučnoistraživačkoj djelatnosti („Službene novine Kantona Sarajevo“, broj: 26/16).

Uz svojeručno potpisanu prijavu na konkurs za izbor akademskog i naučnoistraživačkog osoblja u naučno-nastavno zvanje i naučno zvanje, kandidati **koji se prijavljuju prilažu dokaze da ispunjavaju minimalne uvjete za izbor**, kako slijedi:

* **Redovni profesor:** proveden najmanje jedan izborni period u zvanju vanrednog profesora, najmanje dvije objavljene knjige, najmanje osam naučnih radova iz oblasti za koju se bira objavljenih u priznatim publikacijama koje se nalaze u relevantnim naučnim bazama podataka i originalni stručni uspjeh kao što je projekt, patent ili originalni metod, sve nakon izbora u zvanje vanrednog profesora, te uspješno završeno mentorstvo najmanje po jednom kandidatu za stepen drugog i trećeg ciklusa studija.
* **Docent:** naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti;
* **Viši asistent:** stepen drugog ciklusa (magisterij), odnosno integrisani ciklus studija, proveden izborni period u zvanju asistenta i sa najnižom prosječnom ocjenom i na prvom i na drugom ciklusu studija 8 ili 3,5;
* **Viši stručni saradnik**: naučni stepen magistra iz oblasti za koju se bira sa prosječnom ocjenom najmanje 8 na postdiplomskom studiju ili stepen drugog ciklusa studija iz oblasti za koju se bira sa prosječnom ocjenom i na prvom i na drugom ciklusu najmanje 8 ili 3,5; pokazane naučnoistraživačke sposobnosti.

**Kandidati za izbor redovnog profesora dostavljaju:**

* Prijavu za koje mjesto nastavnika konkurišu uz obavezu navođenja priložene dokumentacije;
* Biografiju/životopis,
* Ovjerene kopije diploma odgovarajućeg fakulteta za oblast na koju konkuriše (visoke stručne spreme, naučnog stepena magistra i naučnog stepena doktora, odnosno diplome I (prvog), II (drugog), odnosno integriranog i III (trećeg) ciklusa studija po Bolonji ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku),
* Bibliografiju (priložiti: radove, udžbenike, knjige, monografije i dr.),
* Ovjerenu kopija dokaza o najmanje jednom provedenom izbornom periodu u zvanju vanrednog profesora;
* Dokaz o originalnom stručnom uspjehu, kao što je projekt, patent ili originalni metod;
* Dokaz o uspješno obavljenom mentorstvu/ima po jednog kandidata za stepen drugog, odnosno reformiranog/integrisanog ciklusa studija i trećeg ciklusa studija;
* Podaci o nagradama i priznanjima u vezi sa odgovarajućom naučnom oblasti, ukoliko ih posjeduju,
* Dokaz o tri objavljena naučna rada/uspješnom vođenju projekta kao ekvivalentu, odnosno supstituciji za opravdano neispunjavanje uvjeta objavljene knjige/mentorstva u skladu sa članom 115. stav (2) Zakona o visokom obrazovanju („Službene novine Kantona Sarajevo“ broj: 33/17) i članom 203. Statuta Univerziteta u Sarajevu.

**Kandidati za izbor docenta dostavljaju:**

* Prijavu na konkurs za mjesto docenta uz obavezu navođenja priložene dokumentacije;
* Biografiju/životopis;
* Ovjerene kopije diploma odgovarajućeg fakulteta za oblast na koju konkuriše (visoke stručne spreme, naučnog stepena magistra i naučnog stepena doktora, odnosno diplome I (prvog), II (drugog), odnosno integriranog i III (trećeg) ciklusa studija po Bolonji ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku);
* Bibliografiju (priložiti: radove, udžbenike, knjige, monografije i dr.);
* Dokaz o pokazanim nastavničkim sposobnostima.

**Kandidati za izbor višeg asistenta dostavljaju:**

* Prijavu na konkurs za mjesto višeg asistenta uz obavezu navođenja priložene dokumentacije;
* Biografiju/životopis;
* Ovjerene kopije diploma odgovarajućeg fakulteta za oblast na koju konkuriše (visoke stručne spreme i naučnog stepena magistra ili ovjerena kopija diplome I (prvog) i II (drugog) ciklusa studija), odnosno integriranog studija ili Rješenja o priznavanju visokoškolske kvalifikacije, ako je stečena u inostranstvu ili potvrdu da je postupak u toku;
* Dokaz o provedenom izbornom periodu u zvanju asistenta.

**Kandidati za izbor višeg stručnog saradnika dostavljaju:**

* Svojeručno potpisanu prijavu za mjesto višeg stručnog saradnika uz obavezu navođenja priložene dokumentacije;
* Biografiju/životopis;
* Diplome odgovarajućeg fakulteta za oblast na koju konkuriše (visoke stručne spreme, naučnog stepena magistra, odnosno diplome I (prvog) i II (drugog), odnosno integriranog studija;
* Ovjerenu kopiju uvjerenja o položenim ispitima na diplomskom i dodiplomskom studiju, odnosno dodataka diplomi I (prvog) i II (drugog) ciklusa studija;
* Rješenje o priznavanju visokoškolske kvalifikacije ako je stečena u inostranstvu ili potvrdu da je postupak u toku;
* Dokaz o pokazanim naučnoistraživačkim sposobnostima (publikovani naučni radovi/realizirani naučnoistraživački projekti/naučna priznanja i dr.).

Svi kandidati, pored navedenih dokaza, dostavljaju originalni izvod iz matične knjige rođenih i uvjerenje o državljanstvu Bosne i Hercegovine ili ovjerene kopije navedenih dokumenata.

Svi kandidati koji se prijavljuju za izbor višeg asistenta na dvije naučne oblasti, obavezuju se uz prijavu dostaviti dva kompleta relevantne dokumentacije za izbor, tj, radova, udžbenika i CD.

Svi listovi Prijave sa priloženom dokumentacijom, osim radova, udžbenika, knjiga, monografija i sl. moraju biti čvrsto uvezani, sa numerisanim stranicama i parafirani od strane kandidata.

Biografiju/životopis i bibliografiju treba dostaviti i u elektronskoj formi na CD-u.

**Napomena:** Biografiju/životopis i bibliografiju treba dostaviti i u elektronskoj formi na CD-u. Konkurs/natječaj ostaje otvoren 15 dana od dana objavljivanja. Prijave slati na adresu Prirodno-matematički fakultet Univerziteta u Sarajevu, ul. Zmaja od Bosne br. 33/III, putem pošte (sa naznakom za konkurs i koje mjesto) ili direktno na Protokol, soba 319/III (visoka zgrada) od 9-15h. Bliže informacije se mogu dobiti na telefon: 033/723-738.

**Nepotpune, neblagovremene i neuredne prijave, prijave kandidata koji ne ispunjavaju uslove konkursa/natječaja kao i prijave koje sadrže neovjerene kopije tražene dokumentacije neće se uzeti u razmatranje**.